
[bookmark: _Hlk123902820][bookmark: n_0]Vadovaudamasis Marijampolės savivaldybės nevyriausybinių organizacijų projektų finansavimo savivaldybės biudžeto lėšomis tvarkos aprašo, patvirtinto Marijampolės savivaldybės tarybos 2021 m. vasario 22 d. sprendimu Nr. 1-26 „Dėl Marijampolės savivaldybės nevyriausybinių organizacijų projektų finansavimo savivaldybės biudžeto lėšomis tvarkos aprašo patvirtinimo“, 7 punktu:
1. Tvirtinu Nevyriausybinių organizacijų socialinių projektų atrankos ir finansavimo Marijampolės savivaldybės biudžeto lėšomis konkurso nuostatus (pridedama).
[bookmark: n_1]2. Pripažįstu netekusiu galios Marijampolės savivaldybės administracijos direktoriaus 2022 m. sausio 7 d. įsakymą Nr. DV-30 „Dėl Nevyriausybinių organizacijų socialinių projektų atrankos ir finansavimo Marijampolės savivaldybės biudžeto lėšomis konkurso nuostatų patvirtinimo“ su visais papildymais ir pakeitimais.
3. Nurodau, kad šis įsakymas per vieną mėnesį nuo paskelbimo (įteikimo) dienos, jeigu įstatymai nenustato kitaip, gali būti skundžiamas Lietuvos administracinių ginčų komisijos Kauno apygardos skyriui (adresu: Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administracinio teismo Kauno rūmams (adresu: A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka.

PATVIRTINTA
Marijampolės savivaldybės
administracijos direktoriaus
2024 m. vasario 1 d. 
įsakymu Nr. DV-59 


NEVYRIAUSYBINIŲ ORGANIZACIJŲ SOCIALINIŲ PROJEKTŲ ATRANKOS IR FINANSAVIMO MARIJAMPOLĖS SAVIVALDYBĖS BIUDŽETO LĖŠOMIS KONKURSO NUOSTATAI


I SKYRIUS
BENDROSIOS NUOSTATOS

1. Nevyriausybinių organizacijų socialinių projektų atrankos ir finansavimo Marijampolės savivaldybės biudžeto lėšomis konkurso nuostatai (toliau – Nuostatai) apibrėžia Marijampolės savivaldybėje (toliau – Savivaldybėje) vykdomų socialinių projektų (toliau – Projektai) finansavimo iš savivaldybės biudžeto konkurso (toliau – Konkursas) sąlygas, projektų paraiškų atranką, vertinimą ir atsiskaitymą už panaudotas lėšas.
2. Konkursą skelbia Marijampolės savivaldybės administracija (toliau – Savivaldybės administracija).
[bookmark: part_3682f90cc9c146d482665bff77ccfe88]3. Paraiškų vertinimo komisijos darbą organizuoja, koordinuoja ir priežiūrą vykdo Savivaldybės administracijos Socialinių paslaugų skyrius (toliau – Socialinių paslaugų skyrius). Lėšų apskaitą tvarko Savivaldybės administracijos Buhalterijos skyrius (toliau – Buhalterijos skyrius).
[bookmark: part_64ac7cb787ef409bba5229edede5d7b6]4. Konkurso organizavimo tikslas – mažinti asmenų su negalia, pensinio amžiaus asmenų ir kitų socialinių problemų turinčių Savivaldybės gyventojų socialinę atskirtį, gerinti jų socialinę integraciją į visuomenę, įtraukiant į socialinių paslaugų teikimo procesą socialinio darbo srityje veikiančias nevyriausybines organizacijas (asociacijas, labdaros ir paramos fondus, bendrijas, sąjungas, draugijas), kurios teiktų Savivaldybėje gyvenantiems asmenims socialines paslaugas, sudarytų galimybes dalyvauti bendruomenės gyvenime.
5. Lėšos Projektams finansuoti numatomos Marijampolės savivaldybės biudžete ir Marijampolės savivaldybės strateginiame veiklos plane.
6. Savivaldybės biudžeto lėšos skiriamos:
6.1. Sociokultūrinėms paslaugoms organizuoti ir teikti;
6.2. Neteko galios.
[bookmark: n_2]2025 m. vasario 7 d. Marijampolės savivaldybės administracijos direktoriaus įsakymo Nr. DV-123 redakcija

6.3. Prevencinėms priemonėms įgyvendinti.
7. Konkursas laikomas įvykusiu, kai pateikiama bent viena paraiška. Projektų įgyvendinimo terminas – nuo lėšų, skirtų iš Marijampolės savivaldybės biudžeto, pervedimo ir naudojimo sutarties (toliau – Sutartis) įsigaliojimo dienos iki Projekto vykdymo termino pabaigos dienos, pagrįstos Pareiškėjo patvirtintomis išlaidų apmokėjimą pagrindžiančių dokumentų kopijomis, bet ne vėliau kaip iki einamųjų metų gruodžio 15 dienos, jeigu Sutartyje (1 priedas) nenumatyta kitaip.
[bookmark: n_3]2025 m. vasario 7 d. Marijampolės savivaldybės administracijos direktoriaus įsakymo Nr. DV-123 redakcija

8. Nuostatuose vartojamos sąvokos:
8.1. Projekto paraiška – pareiškėjo ar jo įgalioto asmens, turinčio teisę veikti pareiškėjo vardu, raštiškai užpildyta ir pateikta paraiškos forma;
8.2. Pareiškėjas - nevyriausybinės organizacijos (toliau – NVO), kaip jos apibrėžtos Lietuvos Respublikos nevyriausybinių organizacijų plėtros įstatyme, kurios yra įregistravusios nevyriausybinės organizacijos žymą Juridinių asmenų registre ir yra registruotos ir (ar) veiklą vykdo Savivaldybės teritorijoje. Konkurse dalyvaujančių NVO steigimo dokumentuose privalo būti nurodyta veiklos rūšis, susijusi su skelbiamo konkurso socialinių paslaugų teikimu. Remiami tie projektai, kurie yra skirti tik Savivaldybės gyventojų socialinėms problemoms spręsti. 
8.3. Projektas – tikslinė nevyriausybinių organizacijų veikla, kuri turi nustatytus pasirengimo ir įgyvendinimo terminus, tikslus, finansavimo šaltinius, vykdytojus ir dalyvius;
8.4. Senyvo amžiaus asmuo – sukakęs senatvės pensijos amžių asmuo, kuris dėl amžiaus iš dalies ar visiškai yra netekęs gebėjimų savarankiškai rūpintis asmeniniu (šeimos) gyvenimu ir dalyvauti visuomenės gyvenime;
8.5. Asmuo su negalia – kuriam Asmens su negalia teisių apsaugos pagrindų įstatymo nustatyta tvarka nustatytas neįgalumo lygis arba 55 procentų ir mažesnis dalyvumo lygis;
8.6. Nuolatinio pobūdžio veikla – ilgalaikė, reguliariai vykdoma veikla, turinti tęstinį pobūdį, siekiant užtikrinti ilgalaikį poveikį visuomenei.

9. Kitos Nuostatuose vartojamos sąvokos suprantamos taip, kaip jos apibrėžtos Lietuvos Respublikos nevyriausybinių organizacijų plėtros įstatyme, Lietuvos Respublikos socialinių paslaugų įstatyme, Apsaugos nuo smurto artimoje aplinkoje įstatyme ir kituose teisės aktuose.
10. NVO socialinių projektų įgyvendinimo laikotarpis:
10.1. projekto vykdymo pradžia – nuo lėšų, skirtų iš Marijampolės savivaldybės biudžeto, pervedimo ir naudojimo sutarties įsigaliojimo dienos, pabaiga – gruodžio 15 d., jeigu Sutartyje (1 priedas) nenumatyta kitaip;

10.2. Neteko galios.
2026 m. vasario 6 d. Marijampolės savivaldybės administracijos direktoriaus įsakymo Nr. DV-124 redakcija įsigalioja 2026 m. kovo 1 d.

II SKYRIUS
PROJEKTŲ FINANSUOTINOS SRITYS IR VEIKLOS 

11. Konkurso būdu finansuojamos šios veiklos ir sritys:
11.1. Sociokultūrinėms paslaugos organizuoti ir teikti - priemonės, mažinančios socialinę atskirtį (laisvalaikio organizavimo paslaugos, teikiamos siekiant išvengti socialinių problemų, mažinant socialinę atskirtį, aktyvinant bendruomenę; jas teikiant, asmenys (šeimos) gali bendrauti, dalyvauti grupinio socialinio darbo užsiėmimuose, užsiimti mėgstama veikla).Tinkamos finansuoti išlaidos:
11.1.1. autoriniai atlyginimai (pagal autorines sutartis) ir (ar) atlygis už suteiktas paslaugas apmokėti, kai atlygį gaunantys asmenys ir paslaugų teikėjai nėra Pareiškėjas, jo darbuotojai ar nariai;

11.1.2. transporto nuoma ar (ir) kuro išlaidos (ne daugiau viena išvyka per metus Lietuvos Respublikos teritorijoje), pažintinės ir edukacinės išvykos po Lietuvą organizavimo išlaidos (bilietai į edukacijas, muziejus, gido paslaugos), kai ši veikla būtina Projektui įgyvendinti;

11.1.3. patalpų nuoma, eksploatavimo išlaidos (šildymo, elektros energijos, vandens, nuotekų šalinimo ir kitos išlaidos), jeigu socialinės paslaugos teikiamos tose patalpose;
11.1.4. Neteko galios.

11.1.5. mažaverčių Projektui įgyvendinti reikalingų priemonių įsigijimas, jeigu jos identifikuojamos ir priskiriamos išskirtinai projekto reikmėms (priemonės, būtinos veikloms vykdyti, ūkinės, kanceliarinės prekės, mokesčiai už bankų, kitų kredito ar mokėjimo įstaigų suteiktas piniginių lėšų pervedimo paslaugas).
11.2. Neteko galios.

11.3. Prevencinėms priemonėms įgyvendinti:
11.3.1. smurto artimoje aplinkoje prevencija:
[bookmark: part_095ab84aaf174be992248f0893588859]11.3.1.1. Neteko galios.

11.3.1.2. Neteko galios.

11.3.1.3. smurto artimoje aplinkoje prevenciniai renginiai ar kitos prevencinės veiklos organizavimas ir vykdymas švietimo įstaigose;
11.3.1.4. smurto artimoje aplinkoje prevencinių priemonių organizavimas ir vykdymas, įtraukiant asmenis su negalia vienijančias organizacijas, siekiant didinti asmenų su negalia informuotumą apie smurtą artimoje aplinkoje;
11.3.1.5. smurto artimoje aplinkoje prevencinių veiklų organizavimas kartu su vietos bendruomenės nariais, švietimo, socialinėmis, sveikatos priežiūros, policijos, valstybinėmis, privačiomis ar nevyriausybinėmis organizacijomis;
11.3.2. Neteko galios.

11.3.3. darbas su bendruomene (ryšių tarp įvairių asmenų grupių stiprinimas ir šių grupių telkimas, telkiančių ir įgalinančių bendruomeninių veiklų inicijavimas ir palaikymas, bendruomeniniam veikimui būtinų gebėjimų stiprinimas (iniciatyva, bendravimas ir bendradarbiavimas, planavimas), socialiai pažeidžiamų grupių identifikavimas ir jų ryšio su bendruomene stiprinimas);
11.3.4. Neteko galios.
[bookmark: n_12]2025 m. vasario 7 d. Marijampolės savivaldybės administracijos direktoriaus įsakymo Nr. DV-123 redakcija

11.4. Tinkamos finansuoti išlaidos prevencinėms priemonėms įgyvendinti:
11.4.1. Projektų vykdytojų darbo užmokestis, įskaitant socialinio draudimo įmokas ir įmokas į Garantinį fondą;
11.4.2. Projektui įgyvendinti reikalingų prekių, priemonių ir įrangos įsigijimas, jeigu jos identifikuojamos ir priskiriamos išskirtinai projekto reikmėms;
11.4.3. patalpų, būtinų Projekto veikloms vykdyti, eksploatacinių išlaidų, nuomos apmokėjimas (nesant galimybės Projekto veiklas vykdyti Pareiškėjo patalpose);
11.4.4. Neteko galios.

11.4.5. kuro išlaidos, tiesiogiai susiję su Projekto veiklų vykdymu;
11.4.7. Neteko galios.

11.4.8. autoriniai atlyginimai (pagal autorines sutartis) ir (ar) atlygis už suteiktas paslaugas apmokėti, kai autorinius atlyginimus gaunantys asmenys ir paslaugų teikėjai nėra Pareiškėjo darbuotojai.
12. Projekte numatomos išlaidos negali dubliuoti išlaidų, finansuojamų iš kitų valstybės ar savivaldybės biudžeto programų. 
13. Nuostatų 25 punkte nurodyta Komisija, atsižvelgdama į aplinkybes ir/ar Savivaldybėje teikiamų socialinių paslaugų rūšis, gali priimti sprendimą remti Projekto veiklas, nenumatytas šiuose Nuostatuose.

III SKYRIUS
PROJEKTŲ FINANSAVIMO PRIORITETAI

14. Sociokultūrinėms paslaugoms teikti:
14.1. paslaugų teikimas kaimiškose teritorijose;
14.2. vienišų senyvo amžiaus asmenų, asmenų su negalia įtraukimas į socialiai ar visuomeniškai aktyvias veiklas, siekiant mažinti jų vienišumą ir socialinę atskirtį;
14.3. atvirų bendruomenei priemonių organizavimas;
14.4. kiti finansavimo šaltiniai.
15. Neteko galios.
[bookmark: n_13]2025 m. vasario 7 d. Marijampolės savivaldybės administracijos direktoriaus įsakymo Nr. DV-123 redakcija

16. Prevencinėms priemonėms įgyvendinti:
16.1. Neteko galios.

16.2. Neteko galios.

16.3. inovatyvūs veiklų įgyvendinimo būdai ir/ar formos;
16.4. projekto veiklos organizuojamos kartu su vietos bendruomenės nariais, švietimo, socialinėmis, sveikatos priežiūros, policijos, valstybinėmis, privačiomis ar nevyriausybinėmis organizacijomis;
16.5. bendras projekto dalyvių skaičius didesnis negu 100 asmenų;
16.6. tęstinės veiklos užtikrinimas;
16.7. kiti finansavimo šaltiniai.

IV SKYRIUS
KONKURSO PASKELBIMAS IR PARAIŠKŲ PATEIKIMAS

17. Konkursą skelbia ir organizuoja Socialinių paslaugų skyrius.
18. Informacija apie konkursą skelbiama Savivaldybės interneto svetainėje www.marijampole.lt. Skelbime nurodoma paraiškų teikimo tvarka ir terminas (ne mažiau kaip 10 kalendorinių dienų po Konkurso paskelbimo), bendrieji ir specialieji reikalavimai paraiškoms teikti, reikalavimai su paraiška pateikiamiems dokumentams, reikalavimai pareiškėjams, Socialinių paslaugų skyriaus paskirto už konkurso vykdymą atsakingo darbuotojo vardas, pavardė ir kontaktai.
19. Paraiška rengiama užpildant Projekto paraiškos formą (2 priedas). Paraiška turi būti užpildyta kompiuteriu lietuvių kalba, atspausdinta ir kartu su pridedamais dokumentais tvarkingai susegta, pasirašyta organizacijos vadovo arba jo įgalioto asmens.
20. Pareiškėjas kartu su paraiška pateikia šiuos dokumentus:
20.1. organizacijos registravimo pažymėjimo kopiją, įstatų (nuostatų) kopiją;
20.2. dokumento, patvirtinančio asmens teisę veikti Pareiškėjo vardu, kopiją (jei pareiškėjui atstovauja ne vadovas).
20.3. dokumentą, patvirtinantį Pareiškėjo patirtį teikiant paslaugas asmenims su negalia (projektų sąrašą, kuriame nurodytos teikiamos (-tos) paslaugos, vykdomos (-ytos) veiklos, pasirašytą Pareiškėjo vadovo ar jo įgalioto asmens) arba vykdytų projektų sutarčių kopijas;
21. Paraiška pateikiama pasirinkus vieną iš būdų:
21.1. originalą pateikiant Marijampolės savivaldybės administracijai (J. Basanavičiaus a.1, 3, 4  priėmimo langeliai);
21.2. siunčiama paštu, adresu: J. Basanavičiaus a. 1, 68307 Marijampolė. Pašto žymoje nurodyta išsiuntimo ar pateikimo siųsti data turi būti ne vėlesnė kaip Konkurso skelbime nurodyta galutinė Projektų paraiškų pateikimo data;
21.3. elektroniniu paštu paslauga@marijampole.lt, laiško temos laukelyje (Subject) nurodant - Nevyriausybinių organizacijų socialinių projektų atrankos ir finansavimo Marijampolės savivaldybės biudžeto lėšomis konkursui. Užpildytą paraišką ir papildomus dokumentus pateikti visus kartu vienoje pdf rinkmenoje (faile).
22. Paraiška turi būti pateikta iki Konkurso skelbime nurodytos paskutinės paraiškų pateikimo dienos ir valandos. Visos paraiškos, gautos po jų priėmimo termino, nevertinamos.
23. Pateikus paraiškas, Pareiškėjo iniciatyva Projekto aprašymo taisyti, tikslinti, pildyti ar pateikti papildomus dokumentus negalima.

V SKYRIUS
PARAIŠKŲ VERTINIMAS IR ATRANKA

24. Paraiškų vertinimas susideda iš paraiškos administracinės atitikties ir kokybės vertinimo.
25. Savivaldybės administracijos direktoriaus įsakymu pateiktoms paraiškoms vertinti sudaroma Projektų vertinimo ir atrankos komisija (toliau – Komisija), paskiriamas komisijos pirmininkas, jo pavaduotojas, sekretorius ir nariai. Komisijos sekretorius nėra Komisijos narys.
26. Komisija sudaroma ne mažiau kaip iš 5 narių: Socialinių paslaugų skyriaus, Savivaldybės administracijos padalinių atstovų. 
27. Komisijos pirmininkas šaukia Komisijos posėdžius, pirmininkauja posėdžiams, koordinuoja Komisijos darbą.
28. Paraiškų administracinės atitikties vertinimą atlieka Komisijos sekretorius:
28.1. pasibaigus paraiškų nustatytam pateikimo terminui, bet ne vėliau kaip per 5 darbo dienas, patikrina Pareiškėjų atitiktį reikalavimams, nurodytiems Nuostatų 8.2 papunktyje:
28.1.1. Neteko galios.

28.1.2. kreipiasi į Pareiškėją, prašydamas per 2 darbo dienas pateikti patikslintus ir (ar) papildytus dokumentus;
28.2. parengia Komisijos nariams informaciją apie gautas paraiškas, ruošia paraiškų suvestinę, kurioje nurodyti paraiškų teikėjai, prašoma finansuoti suma, Projekto dalyvių skaičius, praėjusiais metais skirtos lėšos, informacija apie jų panaudojimą/atsiskaitymą bei kita tolimesniam paraiškų vertinimui reikalinga informacija;
28.3. organizuoja ir protokoluoja Komisijos posėdžius;
28.4. Komisijos pavedimu nurodo Pareiškėjams patikslinti Paraiškose pateiktą informaciją, renka paaiškinimus ir patikslintus dokumentus ir juos teikia Komisijai.
29. Komisijos pagrindinė veiklos forma – posėdžiai, kuriuos šaukia Komisijos pirmininkas savo arba bent vieno Komisijos nario iniciatyva. 
30. Pirmasis Komisijos posėdis šaukiamas ne vėliau kaip per 10 darbo dienų nuo paskutinės nustatytos paraiškų pateikimo konkursui dienos.
31. Komisijos posėdžiai yra teisėti, jeigu juose dalyvauja ne mažiau kaip 2/3 Komisijos narių.
32. Komisijos nariams apie rengiamą Komisijos posėdį ne vėliau kaip prieš 3 darbo dienas praneša Komisijos sekretorius. Kartu su pranešimu pateikiama posėdžio darbotvarkė ir medžiaga numatomais svarstyti klausimais.
33. Komisijos sprendimai priimami posėdyje dalyvaujančių Komisijos narių balsų dauguma, o Komisijos sprendimai įforminami protokolu, kurį pasirašo Komisijos pirmininkas, jo nesant Komisijos pirmininko pavaduotojas, ir Komisijos sekretorius. Jei Komisijos narių balsai pasiskirsto po lygiai, galutinį sprendimą priima Komisijos pirmininkas, o jo nesant – Komisijos pirmininko pavaduotojas.
34. Komisijos nariai ir Komisijos sekretorius pirmojo posėdžio metu privalo pasirašyti konfidencialumo pasižadėjimus ir nešališkumo deklaracijas bei užtikrinti konfidencialumą, viešai neskelbti ir neviešinti informacijos, susijusios su paraiškų vertinimu, ir nešališkumo deklaracijas dėl objektyvių sprendimų priėmimo bei viešųjų ir privačių interesų konflikto vengimo (3, 4 priedai). Jeigu yra aplinkybių, galinčių turėti įtakos sprendimui, Komisijos narys (-iai), prieš pradėdamas (-i) nagrinėti paraišką, nusišalina nuo tos paraiškos vertinimo. Jeigu Komisijos narys (-iai) nenusišalina ir vėliau dėl to kyla interesų konfliktas, jo (jų) vertinimo rezultatai laikomi negaliojančiais.
35. Komisijos nariai pirmojo posėdžio metu priima sprendimą dėl paraiškų vertinimo. Dėl paraiškų, kurios iš dalies neatitinka Nuostatų 8.2 papunkčio  reikalavimų (per nustatytą terminą nepateikti patikslinti ir (ar) papildomi dokumentai), Komisijos nariai balsuoja. Komisija gali priimti sprendimą atmesti paraišką dėl administracinės atitikties vertinimo kriterijų neatitikimo, neatliekant paraiškos kokybės vertinimo. Apie tai per 3 darbo dienas nuo sprendimo priėmimo Komisijos sekretorius informuoja Pareiškėją raštu, nurodydama paraiškos atmetimo priežastis.
36. Vertintinos paraiškos atsitiktine tvarka paskirstomos Komisijos nariams. Paraiškų kokybės vertinimas atliekamas užpildant paraiškos vertinimo anketą (5 priedas). Paraišką įvertina vienodas Komisijos narių skaičius, bet ne mažiau kaip 3 Komisijos nariai, išskyrus Komisijos pirmininką ir Komisijos sekretorių.
37. Paraiškos vertinamos balais. Apskaičiuojamas Komisijos narių balų vidurkis, kuris įrašomas į apibendrintą įvertintų paraiškų sąrašą.
38. Maksimalus balų skaičius, galimas skirti vienai paraiškai, – 14 balų.
39. Paraiškos, kurių apskaičiuotas balų vidurkis mažesnis nei 5 balai, atmetamos.
40. Komisija, įvertinusi paraiškas, priima sprendimą dėl siūlomų remti projektų ir rekomenduojamų finansavimo sumų. Atsižvelgiant į Konkursui numatytas Savivaldybės biudžete lėšas ir paslaugų poreikį, finansavimas gali būti skiriamas tik paraiškai (-oms), surinkusiai (-ioms) aukščiausią vertinimo balų vidurkį. Kitos mažesnį balų vidurkį surinkusios paraiškos tokiu atveju nefinansuojamos. 
41. Jeigu skiriama mažesnė suma, nei nurodyta paraiškoje, Pareiškėjas ne vėliau kaip per 3 darbo dienas nuo pranešimo gavimo dienos, pateikia patikslintą detalią sąmatą, taip patvirtindamas, kad priimtas sprendimas skirti dalį lėšų neturės neigiamos įtakos įgyvendinant Projekte numatytus tikslus. Pareiškėjas turi teisę sumažinti Projekto įgyvendinimo paslaugų apimtį, tačiau neturi teisės keisti paraiškoje nurodytų tikslų ir veiklos turinio.
42. Patikslintą sąmatą bei patikslintus Projekto rodiklius vertina Komisija, ir priima galutinį protokolinį nutarimą dėl siūlomų finansuoti Projektų ir rekomenduojamų finansavimo sumų.
43. Priėmus sprendimą neskirti finansavimo, Pareiškėjui per 3 darbo dienas išsiunčiamas pranešimas  Paraiškoje nurodytu elektroniniu paštu, kurioje nurodomos lėšų neskyrimo priežastys. 

VI SKYRIUS
TĘSTINIS PROJEKTŲ FINANSAVIMAS

44-46. Neteko galios.

VII SKYRIUS
PROJEKTŲ TVIRTINIMAS IR SUTARČIŲ SUDARYMAS 

47. Sprendimą dėl lėšų skyrimo Projektams įgyvendinti priima Savivaldybės administracijos direktorius, atsižvelgdamas į Komisijos protokolą. Socialinių paslaugų skyrius parengia Savivaldybės administracijos direktoriaus įsakymo dėl lėšų Projektams finansuoti skyrimo projektą. 
48. Savivaldybės administracijos direktoriui priėmus sprendimą dėl lėšų skyrimo, Savivaldybės administracijos direktorius arba jo įgaliotas asmuo ir paraišką pateikęs Pareiškėjas, kuriam yra skiriamos lėšos, ne vėliau kaip per 30 kalendorinių dienų nuo Savivaldybės administracijos direktoriaus įsakymo pasirašymo dienos, pasirašo Sutartį. 
49. Jeigu Paraišką pateikęs Pareiškėjas, kuriam skiriamos lėšos, nepasirašo Sutarties per 30 kalendorinių dienų nuo Savivaldybės administracijos direktoriaus įsakymo pasirašymo dienos, laikoma, kad jis atsisakė vykdyti Projektą ir finansavimas neskiriamas.
50. Socialinių paslaugų skyrius apie Projektams skirtas lėšas ne vėliau kaip per 3 darbo dienas nuo Savivaldybės administracijos direktoriaus įsakymo pasirašymo dienos, informuoja Pareiškėją paraiškoje nurodytu elektroniniu paštu.

VIII SKYRIUS
ATSISKAITYMO UŽ LĖŠŲ PANAUDOJIMĄ TVARKA

51. Pareiškėjas Buhalterijos skyriui turi pateikti biudžeto išlaidų sąmatos įvykdymo metinę ataskaitą, užpildytą pagal Formą Nr. 2, patvirtintą Lietuvos Respublikos finansų ministro - per 30 kalendorinių dienų nuo Projekto įvykdymo dienos, bet ne vėliau kaip iki einamųjų metų gruodžio 1 d., jeigu Sutartyje (1 priedas) nenumatyta kitaip. Ataskaita teikiama elektroniniu paštu administracija@marijampole.lt, nurodant, kad ji skirta Buhalterijos skyriui:

51.1. biudžeto lėšų panaudojimą patvirtinančių pirminių dokumentų kopijas;
52.2. kitus prašomus statistinius duomenis, susijusius su biudžeto panaudojimu.
53. Sudaryti sąlygas Lėšų teikėjui tikrinti skirtų biudžeto lėšų panaudojimą.
54. Pateikti Projekto vykdymo ataskaitą (7 priedas) Socialinių paslaugų skyriui per 30 kalendorinių dienų nuo Projekto įvykdymo dienos, bet ne vėliau kaip iki einamųjų metų gruodžio 15 d., jeigu Sutartyje (1 priedas) nenumatyta kitaip. Ataskaita teikiama elektroniniu paštu administracija@marijampole.lt, nurodant, kad ji skirta Socialinių paslaugų skyriui.

55. Už Paraiškoje numatytų veiklų įgyvendinimą, veiklos vertinimo rodiklių pasiekimą, kokybiškų paslaugų teikimą ir Projektui skirtų lėšų tikslinį panaudojimą atsako Pareiškėjas.
56. Pareiškėjas, norėdamas tikslinti detalią projekto išlaidų sąmatą, ne vėliau kaip iki einamųjų metų lapkričio 30 dienos turi pateikti Socialinių paslaugų skyriui prašymą ją tikslinti (6 priedas). Socialinių paslaugų skyrius, išnagrinėjęs prašymą ne vėliau kaip per 5 darbo dienas nuo prašymo gavimo dienos priima sprendimą dėl detalios projekto išlaidų sąmatos tikslinimo. Vėliau pateikti prašymai nenagrinėjami. Pareiškėjas be Savivaldybės administracijos leidimo gali tikslinti sąmatą, jei nėra įtraukiama nauja išlaidų rūšis ir išlaidų dydžio pakeitimai neviršija 10 procentų tikslinamos bendros išlaidų rūšies eilutės dydžio.
57. Nustačius, kad Pareiškėjas Projektui įgyvendinti skirtas lėšas panaudojo ne pagal paskirtį, Pareiškėjas Savivaldybės administracijai privalo jas grąžinti per penkias darbo dienas į Savivaldybės administracijos atsiskaitomąją sąskaitą, kuri nurodyta Sutartyje. 
58. Pareiškėjas, sužinojęs, kad negalės vykdyti (ar laiku įvykdyti) Projekto, turi ne vėliau kaip per 5 darbo dienas nuo sužinojimo apie aplinkybes, dėl kurių negali vykdyti (ar laiku įvykdyti) Projekto, dienos apie tai raštu informuoti Socialinių paslaugų skyrių, nurodydamas Projekto neįgyvendinimo (įgyvendinimo laiko pasikeitimo) priežastis bei ne vėliau kaip iki einamųjų metų gruodžio 15 d. turi grąžinti Savivaldybės administracijai visas per einamuosius metus Projektui skirtas nepanaudotas lėšas arba netikslingai panaudotas lėšas. Negrąžintos Projektui finansuoti skirtos lėšos išieškomos Lietuvos Respublikos civilinio proceso kodekso nustatyta tvarka.

59. Jei per praėjusius metus įgyvendinant Projektą, Pareiškėjas nevykdė įsipareigojimų: nepateikė Projekto vykdymo veiklos ar finansinių ataskaitų, ar kitaip pažeidė Projektų finansavimo nuostatas arba buvo nustatyti tikslinio lėšų panaudojimo ar buhalterinės apskaitos pažeidimai, kurie per nurodytą laiką nebuvo pašalinti, Pareiškėjas praranda teisę teikti Projektą ir gauti finansavimą iš šios programos 1 metams.
60. Pareiškėjas, teikdamas Projektą Konkursui, supranta teikiamų duomenų tikslą, planuojamą jų naudojimą ir perduoda juos laisva valia. Savivaldybės administracija tvarko fizinių ir juridinių asmenų duomenis Lietuvos Respublikoje galiojančių teisės aktų nustatyta tvarka. 
61. Pareiškėjas turi viešinti informaciją apie Savivaldybės biudžeto lėšomis finansuojamo Projekto (savo interneto svetainėse, vietinėje spaudoje ir pagal galimybes kitose viešosios informacijos rengėjų ir visuomenės informavimo priemonių sistemose) įgyvendinimą, kad Projekto tikslinė (-ės) grupė (-ės) ir visuomenė daugiau sužinotų apie Projekto tikslus, uždavinius, vykdymo eigą, rezultatus.
62. Lėšų auditą atlieka Savivaldybės kontrolės ir audito tarnyba bei Centralizuota savivaldybės vidaus audito tarnyba.

IX SKYRIUS 
BAIGIAMOSIOS NUOSTATOS

63. Kilę ginčai sprendžiami Lietuvos Respublikos įstatymų nustatyta tvarka.
64. Šie Nuostatai gali būti keičiami, papildomi ar pripažįstami netekusiais galios Marijampolės savivaldybės administracijos direktoriaus įsakymu.
________________

(Lėšų, skirtų iš Marijampolės savivaldybės biudžeto, pervedimo ir naudojimo sutarties forma)
LĖŠŲ, SKIRTŲ IŠ MARIJAMPOLĖS SAVIVALDYBĖS BIUDŽETO, PERVEDIMO IR NAUDOJIMO SUTARTIS
20 ____ m. _____________ d. Nr. _____
Marijampolė

Marijampolės savivaldybės administracija, įstaigos kodas 188769113 atstovaujama _____________________(pareigos, vardas, pavardė), veikiančio (-os) pagal _______________________ (dokumento pavadinimas), (toliau – Lėšų teikėjas) ir _____________________ (juridinio asmens pavadinimas, kodas), atstovaujama (-s) _________________ (atstovo pareigos, vardas, pavardė), veikiančio (-ios) pagal ________________ (dokumento pavadinimas, data, rūšis, numeris), (toliau - Lėšų gavėjas), toliau kartu vadinami Šalimis, vadovaudamiesi Marijampolės savivaldybės administracijos direktoriaus __________(data) įsakymu Nr. _____ „Dėl ______________“ (pavadinimas), sudarė šią lėšų, skirtų iš Marijampolės savivaldybės biudžeto, pervedimo ir  naudojimo sutartį (toliau – Sutartis). 

I. SUTARTIES OBJEKTAS

1. Šia Sutartimi Lėšų teikėjas įsipareigoja iš Marijampolės savivaldybės biudžeto programos „Socialinė apsauga“ priemonės _____________________ (pavadinimas), priemonės kodas ________________, lėšų skirti _______ Eur (suma žodžiais) Lėšų gavėjo projektui ____________________ (projekto pavadinimas) dalinai finansuoti, o Lėšų gavėjas – įgyvendinti projektą ir skirtas lėšas naudoti pagal paskirtį. 

II. SUTARTIES ŠALIŲ ĮSIPAREIGOJIMAI

2.  Lėšų teikėjas įsipareigoja:
2.1. skirti Lėšų gavėjui _______ Eur projekto ____________________ (projekto pavadinimas) išlaidoms iš dalies padengti, atsižvelgiant į Lėšų gavėjo pateiktą _________________ (paraiškos/patikslinto veiklų plano ir sąmatos data ir numeris), kurie yra neatskiriama šios Sutarties dalis;
2.2. lėšas pervesti į Lėšų gavėjo rekvizituose nurodytą sąskaitą ______________ (nurodomas lėšų pervedimo periodiškumas. 
3. Lėšų gavėjas įsipareigoja:
3.1. gautas lėšas naudoti tik detalioje išlaidų sąmatoje numatytoms veikloms vykdyti bei prekėms ir/arba paslaugoms pirkti;
3.2. iki einamųjų metų ___________ (mėnuo, diena) lėšas panaudoti pagal Sutarties 1 punkte numatytą paskirtį;
[bookmark: _Hlk189561168]3.3. ne vėliau kaip iki einamųjų metų _______________ (mėnuo, diena) grąžinti Lėšų teikėjui visas per einamuosius metus projektui skirtas nepanaudotas lėšas arba netikslingai panaudotas lėšas. Negrąžintos projektui finansuoti skirtos lėšos išieškomos Lietuvos Respublikos civilinio proceso kodekso nustatyta tvarka;
3.4. pateikti projekto vykdymo ataskaitą (Nevyriausybinių organizacijų socialinių projektų atrankos ir finansavimo Marijampolės savivaldybės biudžeto lėšomis konkurso nuostatų 7 priedas) Socialinių paslaugų skyriui per 30 kalendorinių dienų nuo Projekto įvykdymo dienos, bet ne vėliau kaip iki einamųjų metų _____________ (mėnuo, diena) elektroniniu paštu administracija@marijampole.lt, nurodant, kad skirta Socialinių paslaugų skyriui;
3.5. Marijampolės savivaldybės administracijos Buhalterijos skyriui pateikti elektroniniu paštu administracija@marijampole.lt, nurodant, kad skirta Buhalterijos skyriui:
3.5.1. biudžeto išlaidų sąmatos vykdymo ataskaitą, užpildytą pagal formą Nr. 2, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“ (galiojanti redakcija), (pildoma didėjančia tvarka nuo metų pradžios); ketvirtinę - ketvirčiui pasibaigus iki kito ketvirčio pirmojo mėnesio 15 d., metinę - per 30 kalendorinių dienų nuo Projekto įvykdymo dienos, bet ne vėliau kaip iki einamųjų metų _______________ (mėnuo, diena):
3.5.2. biudžeto lėšų panaudojimą patvirtinančių pirminių dokumentų kopijas;
3.5.3. kitus prašomus statistinius duomenis, susijusius su biudžeto lėšų panaudojimu;
3.6. bendradarbiauti su Lėšų teikėjo įgaliotais asmenimis, laiku teikti jiems visą reikalingą informaciją, sudaryti sąlygas atlikti projekto įgyvendinimo ir lėšų panaudojimo bei atsiskaitymo už jas patikrinimą: ar laikomasi Sutartyje nustatytų reikalavimų bei įsipareigojimų.
3.7. Viešinti projektą, kad projekto tikslinė (-ės) grupė (-ės) ir visuomenė daugiau sužinotų apie projekto tikslus, uždavinius, eigą ir rezultatus. Viešindamas projektą, Lėšų gavėjas turi nepažeisti viešosios tvarkos ir laikytis teisės aktų nustatytos tvarkos bei nurodyti, kad projektui lėšų skyrė Marijampolės savivaldybės administracija.
4. Šalys neturi teisės perduoti savo įsipareigojimų pagal Sutartį tretiesiems asmenims.

III. SUTARTIES ŠALIŲ ATSAKOMYBĖ

5. Už įsipareigojimų nevykdymą ar netinkamą vykdymą šios Sutarties Šalys atsako Lietuvos Respublikos teisės aktų nustatyta tvarka.
6. Prašymai dėl detalios išlaidų sąmatos tikslinimo Lėšų teikėjui gali būti teikiami ne vėliau kaip iki einamųjų metų lapkričio 30 d. Vėliau gauti prašymai nenagrinėjami. Lėšų gavėjas be Lėšų teikėjo leidimo gali tikslinti sąmatą, jei nėra įtraukiama nauja išlaidų rūšis ir išlaidų dydžio pakeitimai neviršija 10 procentų tikslinamos bendros išlaidų rūšies eilutės dydžio.
7. Jeigu viena iš Šalių dėl nenumatytų priežasčių negali įvykdyti kurio nors šios Sutarties punkto, nedelsdamas raštu kreipiasi į kitą Šalį dėl sutarties papildymo, pakeitimo ar nutraukimo.
8. Jeigu Sutarties Šalis Sutarties nevykdo arba netinkamai įvykdo, taip pat dėl kitų priežasčių, kada Sutarties vykdymas vienai iš šalių tampa neįmanomas dėl kitos šalies veiksmų ar neveikimo, Sutartis gali būti nutraukiama vienašališkai, pranešus kitai Šaliai raštu apie Sutarties nutraukimą prieš 10 (dešimt) kalendorinių dienų.
9. Lėšų gavėjas, panaudojęs lėšas ne pagal paskirtį ar nepateikęs lėšų panaudojimą patvirtinančių dokumentų, per 5 (penkias) darbo dienas grąžina tą dalį lėšų į šios Sutarties rekvizituose nurodytą Lėšų teikėjo sąskaitą.
10. Sutartį nutraukus dėl Lėšų gavėjo kaltės, Lėšų gavėjas privalo per 10 kalendorinių dienų grąžinti Lėšų teikėjui visas pagal šią Sutartį skirtas lėšas.
11. Sutartį nutraukus dėl Lėšų teikėjo kaltės, Lėšų teikėjas pagal Lėšų gavėjo pateiktus atsiskaitymo dokumentus apmoka sąmatoje numatytas išlaidas, padarytas iki Sutarties nutraukimo dienos, neviršijant šios Sutarties 1 punkte numatytos sumos.
12. Sutarties nutraukimas neatleidžia Šalių nuo tinkamo sutartinių įsipareigojimų, atsiradusių iki jos nutraukimo, įvykdymo. Šalys įsipareigoja tinkamai vykdyti savo įsipareigojimus, prisiimtus šia Sutartimi ir susilaikyti nuo bet kokių veiksmų.
13. Sutarties papildymai ar pakeitimai galioja tik raštu sutikus abiem Šalims.

IV. KITOS SUTARTIES SĄLYGOS

14. Sutartis ir visi jos pakeitimai, papildymai ir priedai  įsigalioja nuo jos (jų) pasirašymo dienos ir galioja iki visiško Šalių sutartinių įsipareigojimų įvykdymo.
15. Ginčai dėl šios Sutarties vykdymo sprendžiami Šalių susitarimu, o nesusitarus - Lietuvos Respublikos įstatymų nustatyta tvarka.
16. Sutartis sudaryta dviem egzemplioriais, turinčiais vienodą juridinę galią, po vieną egzempliorių kiekvienai Sutarties Šaliai.

V. SUTARTIES ŠALIŲ ADRESAI IR REKVIZITAI:

	Lėšų teikėjas:
	
	Lėšų gavėjas:

	Marijampolės savivaldybės administracija
Įstaigos adresas: J. Basanavičiaus a.1
LT 68307, Marijampolė
Įstaigos kodas 188769113
Bankas AB SEB bankas
A/S LT10 7044 0600 0504 8574
Tel.: .............................................


	
	Pavadinimas ..............................

Įstaigos adresas: ........................

Įstaigos kodas ............................
Bankas ......................................
A/S LT........................................
Tel.: ..........................................

	................................................
(pareigų pavadinimas)
................................................
(vardas ir pavardė)

A. V.
	
	................................................
(pareigų pavadinimas)
................................................
(vardas ir pavardė)

A. V. 


_______________



Nevyriausybinių organizacijų
socialinių projektų atrankos ir
finansavimo Marijampolės
savivaldybės biudžeto lėšomis
konkurso nuostatų
2 priedas

2025 m. vasario 7 d. Marijampolės savivaldybės 
[bookmark: n_20]administracijos direktoriaus įsakymo Nr. DV-123 redakcija


(Projekto paraiškos dalyvauti Nevyriausybinių organizacijų socialinių projektų atrankos ir finansavimo Marijampolės savivaldybės biudžeto lėšomis konkurse forma)

_______________________________________________________________
(paraišką teikiančios organizacijos pavadinimas)
___________________________________________________________________________
(juridinio asmens kodas, buveinė, tel., el. paštas)


Marijampolės savivaldybės administracijai


PROJEKTO PARAIŠKA DALYVAUTI NEVYRIAUSYBINIŲ ORGANIZACIJŲ SOCIALINIŲ PROJEKTŲ ATRANKOS IR FINANSAVIMO MARIJAMPOLĖS SAVIVALDYBĖS BIUDŽETO LĖŠOMIS KONKURSE

_________________ Nr.___________
(data)				
Marijampolė

1. INFORMACIJA APIE PAREIŠKĖJĄ:

1.1. Organizacijos duomenys:
	Kontaktiniai duomenys
(adresas, pašto indeksas, tel. Nr., el. pašto adresas, interneto svetainė)
	

	Juridiniai rekvizitai
(kodas, banko pavadinimas ir kodas, atsiskaitomosios sąskaitos Nr.)
	

	Organizacijos vadovas
(vardas ir pavardė, pareigos)
	

	Organizacijos vadovo kontaktiniai duomenys
(tel. Nr., el. pašto adresas)
	

	Projekto vadovas
(vardas ir pavardė, darbovietė, pareigos)
	

	Projekto vadovo kontaktiniai duomenys
(tel. Nr., el. pašto adresas)
	



1.2. Praėjusiais metais gautas finansavimas socialiniams projektams iš savivaldybės biudžeto, (įrašyti): ____________________________Eur.

2. PROJEKTO APRAŠYMAS
	2.1. Projektas skirtas (reikiamą pažymėti):
|_| Sociokultūrinėms paslaugoms organizuoti ir teikti;
|_| Prevencinėms priemonėms įgyvendinti.



	2.2. Projekto pavadinimas
	

	2.3. Projekto tikslinė grupė (Aprašykite trumpai tikslinę grupę, nurodykite projekto dalyvių skaičių. Paaiškinkite, kaip užtikrinsite, kad projekte dalyvaus tikslinės grupės nariai)
	

	2.4. Projekto tikslas ir uždaviniai (Tikslas turi būti aiškus, konkretus, susiję su konkurso tikslu ir įgyvendinamas. Projekto uždaviniai turėtų parodyti, kaip tikslas bus pasiektas)
	

	2.5. Trumpas projekto aprašymas (Aiškiai aprašykite, kokia socialinė problema sprendžiama šiuo projektu, kodėl  ši problema aktuali. Pagrįskite, kodėl šis projektas ir numatytos veiklos yra efektyvus būdas spręsti minėtas problemas (pvz.: apklausos, tyrimai, statistiniai duomenys ir kt.) 
	

	2.6. Projekto partneriai
(Jeigu projektas vykdomas su partneriais, nurodyti partnerio (-ių) pavadinimą (-us), kontaktus, pasirinkimo priežastis ir konkretų jo (jų) vaidmenį įgyvendinant projektą. Pateikti partnerystę įrodantį dokumentą (pvz. bendradarbiavimo sutartį)).
	

	2.7. Projektui vykdyti turima patirtis (Nurodykite kiek metų Jūsų organizacija teikia socialines paslaugas. Jeigu galite pateikite 3 pastarųjų metų svarbiausius įgyvendintus panašaus pobūdžio projektus ir jų rezultatus)
	

	2.8. Laukiami rezultatai ir nauda tikslinei grupei 
(Nurodykite planuojamus kokybinius ir kiekybinius rezultatus ir jų naudą tikslinei grupei)
	



3. PROJEKTO BIUDŽETAS

	Eil. Nr. 
	Pavadinimas
	Suma (Eur)

	1.
	Iš Marijampolės savivaldybės biudžeto prašomos lėšos
	

	2.
	Kiti finansavimo šaltiniai: (Pateikite, iš kur yra gautas/planuojamas gauti papildomas finansavimas šio projekto veikloms įgyvendinti)
1...........
2...........
	

	3.
	Visa projekto vertė:
	



4. PROJEKTO ĮGYVENDINIMO VEIKLŲ PLANAS

	Eil.
Nr.
	Projekto veiklos pavadinimas
	Veiklos vertinimo rodikliai

	
	
	Projekto veiklos aprašymas
	Veiklos periodiškumas
(Nurodykite veiklos pobūdį: vienkartinio ar nuolatinio pobūdžio veikla (Konkurso nuostatų 8.6 punktas)

	Planuojama pasiekti reikšmė
(Pvz.: projekto įgyvendinimo metu planuojama organizuoti 30 užsiėmimų, dalyvaus 50 asmenų)

	1.
	
	
	
	

	2.
	
	
	
	

	...
	
	
	
	



5. DETALI PROJEKTO IŠLAIDŲ SĄMATA IR PRAŠOMŲ LĖŠŲ PAGRINDIMAS

	
Eil. Nr.
	


Išlaidų pavadinimas 
	Planuojamų išlaidų ir jų skaičiavimų detalizavimas, pagrindimas bei sąsaja su konkrečiomis paslaugomis, išskiriant partneriui (jeigu planuojama partnerystė) planuojamas išlaidas ir sumas
	Lėšos (Eur)

	
	
	
	Savival-dybės lėšos
	Organi-zacijos lėšos
	Kiti šaltiniai

	1.
	
	
	
	
	

	2. 
	
	
	
	
	

	3. 
	
	
	
	
	

	...
	
	
	
	
	

	Iš viso   
	
	
	



PRIDEDAMA:
1. .............................................................................................;
2. .............................................................................................;
3. .............................................................................................;
4 ..............................................................................................;
5. ..............................................................................................

Patvirtinu, kad:
- organizacija/įstaiga nėra likviduojama, nėra sudaryta sutartis su kreditoriais, sustabdyta ar apribota veikla;
- neturi neįvykdytų mokesčių ar socialinio draudimo įmokų mokėjimo įsipareigojimų pagal Lietuvos Respublikos teisės aktus;
- nėra įsiteisėjęs teismo sprendimas, kad organizacija pažeidė kitą sutartį dėl paramos skyrimo iš valstybės ar savivaldybės biudžeto;
- Projekte numatytos išlaidos nedubliuoja išlaidų, finansuojamų iš kitų valstybės ar savivaldybės biudžeto programų lėšų;
- Projekte numatytos veiklos ir išlaidos nedubliuoja akredituotos socialinės priežiūros veiklų bei išlaidų.
Patvirtinu, kad Paraiškoje pateikta informacija yra tiksli ir teisinga. 
Įsipareigoju, įvykdžius Projektą, pateikti Marijampolės savivaldybės administracijos Socialinių paslaugų skyriui galutinę projekto įvykdymo ataskaitą per sutartyje numatytus terminus.

_________________    __________  ___________________________
(Pareigų pavadinimas)	        (parašas)	(vardas, pavardė)				

________________________



Nevyriausybinių organizacijų
socialinių projektų atrankos ir
finansavimo Marijampolės
savivaldybės biudžeto lėšomis
konkurso nuostatų
3 priedas

(Komisijos nario konfidencialumo pasižadėjimo ir nešališkumo deklaracijos forma)

MARIJAMPOLĖS SAVIVALDYBĖS ADMINISTRACIJA


KOMISIJOS NARIO KONFIDENCIALUMO PASIŽADĖJIMAS IR NEŠALIŠKUMO DEKLARACIJA 

20_____ m. __________________ d.


Aš, _________________________________, vertindamas (-a) projektų 
(vardas ir pavardė)
paraiškas:
1.	Pasižadu:
1.1.	saugoti ir tik įstatymų ir kitų teisės aktų nustatytais tikslais ir tvarka naudoti konfidencialią informaciją, kuri man taps žinoma, vertinant projektų paraiškas;
1.2.	man patikėtus dokumentus, kuriuose yra konfidenciali informacija, saugoti tokiu būdu, kad tretieji asmenys neturėtų galimybės su jais susipažinti ar pasinaudoti.
2.	Pareiškiu, kad man išaiškinta, kad konfidencialią informaciją sudaro:
2.1.	projektų paraiškų duomenys ir turinys;
2.2.	projektų paraiškų vertinimo išvados;
2.3.	projektų paraiškų vertinimo rezultatų duomenys;
2.4.	kita informacija, susijusi su projektų paraiškų nagrinėjimu, aiškinimu, vertinimu ir palyginimu, jeigu jos atskleidimas prieštarauja teisės aktams.
3.	Patvirtinu, kad atsisakysiu vertinti man pateiktą projekto paraišką, jei paaiškės, kad aš esu projekto paraišką pateikusios organizacijos narys (-ė); dalyvauju projekto paraišką pateikusios organizacijos valdymo organų veikloje; esu įtrauktas (-a) į projekto paraiškos, kuris yra vertinimo stadijoje, vykdymo procesą; galiu nesuderinti viešųjų ir privačių interesų ir galiu būti šališkas (-a).
4.	Esu perspėtas (-a), kad, pažeidęs (-usi) šį pasižadėjimą, atsakysiu teisės aktų nustatyta tvarka ir turėsiu atlyginti savivaldybės administracijai padarytus nuostolius.


_____________		_____________________________
(parašas)					(vardas ir pavardė)

Nevyriausybinių organizacijų
socialinių projektų atrankos ir
finansavimo Marijampolės
savivaldybės biudžeto lėšomis
konkurso nuostatų
4 priedas

(Komisijos sekretoriaus konfidencialumo pasižadėjimo ir nešališkumo deklaracijos forma)

MARIJAMPOLĖS SAVIVALDYBĖS ADMINISTRACIJA



KOMISIJOS SEKRETORIAUS KONFIDENCIALUMO PASIŽADĖJIMAS IR NEŠALIŠKUMO DEKLARACIJA


20_____ m. ____________________ d.




Aš, _________________________________________, pareiškiu, kad 
                          (vardas ir pavardė)
tvarkydamas (-a) projektų paraiškų vertinimo ir atrankos komisijos raštvedybą ir atlikdamas (-a) techninį darbą, susijusį su komisijos posėdžių įforminimu, bei susipažinęs (-usi) su visa iki šio momento prieinama informacija apie projektų paraiškų teikimą, vertinimą ir atranką, pasižadu išlaikyti paslaptyje visą su projektų vertinimo ir atrankos komisijos darbu susijusią informaciją bei dokumentus (konfidencialią informaciją), taip pat dokumentus, kurie bus parengti projektų paraiškų vertinimo komisijos posėdžiuose ar jiems pasibaigus. Užtikrinu, kad minėta informacija bus naudojama tik projektų paraiškų vertinimo komisijos posėdžių įforminimo bei lėšų paskirstymo projekto sudarymo tikslais ir nebus atskleista jokiai trečiajai šaliai. Taip pat pasižadu neplatinti jokių man pateiktų rašytinės informacijos kopijų ir originalų.




_______________		_________________________
(parašas)				 (vardas ir pavardė)




Nevyriausybinių organizacijų
socialinių projektų atrankos ir
finansavimo Marijampolės
savivaldybės biudžeto lėšomis
konkurso nuostatų
5 priedas

2025 m. vasario 7 d. Marijampolės savivaldybės 
[bookmark: n_21]administracijos direktoriaus įsakymo Nr. DV-123 redakcija

(Paraiškos vertinimo anketos forma)

PARAIŠKOS VERTINIMO ANKETA

Organizacijos pavadinimas _____________________________________________

Projekto pavadinimas ______________________________________________

1. Projekto vertinimas
	Vertinimo kriterijai

	Vertinimas balais

	1.
	Projekto paraiška užpildyta ir pateikta pagal Nuostatuose patvirtintą paraiškos formą
	užpildyta ir pateikta pagal visus reikalavimus
	1

	
	
	užpildyta ir pateikta ne pagal visus reikalavimus ir (ar) nepateikti papildomi dokumentai
	-1

	2.
	
Projekto finansavimo prioritetai 
	atitinka 4 ir daugiau prioritetų
	4

	
	
	atitinka 3 prioritetus
	3

	
	
	atitinka 2 prioritetus
	2

	
	
	atitinka 1 prioritetą
	1

	
	
	Neatitinka nei vieno prioriteto
	0

	3.
	Projekto paraiškoje numatyto tikslo, uždavinių ir projekto aprašymo aiškumas:

	projekto tikslas, uždaviniai ir projekto aprašymas yra pagrįsti, aiškūs ir informatyvūs;
	2

	
	
	projekto tikslas, uždaviniai ir projekto aprašymas yra iš dalies pagrįsti, aiškūs ir informatyvūs; 
	1

	
	
	projekto tikslas, uždaviniai ir projekto aprašymas yra neaiškūs, nepagrįsti ir neinformatyvūs. 
	0

	4.
	Projekto veiklų įgyvendinimo plane numatytų veiklų nuoseklumas ir tinkamumas projekto tikslui ir uždaviniams pasiekti:

	projekto veiklų įgyvendinimo plane numatytos veiklos yra nuoseklios, tinkamos projekto tikslui ir uždaviniams pasiekti;
	2

	
	
	projekto veiklų įgyvendinimo plane numatytos veiklos iš dalies nuoseklios, iš dalies tinkamos projekto tikslui ir uždaviniams pasiekti;
	1

	
	
	projekto veiklų įgyvendinimo plane numatytos veiklos nenuoseklios, netinkamos projekto tikslui ir uždaviniams pasiekti.
	0

	5.
	Detalios projekto įgyvendinimo sąmatos pagrįstumas, atitiktis numatomoms veikloms, aiškumas, detalumas ir racionalumas:

	sąmatoje numatytos lėšos nuosekliai išdėstytos pagal planuojamų atlikti veiksmų sąrašą – sąmata detali, reali ir pagrįsta;
	2

	
	
	sąmatoje numatytos lėšos iš dalies atitinka planuojamų atlikti veiksmų sąrašą – sąmata iš dalies detali, iš dalies reali ir iš dalies pagrįsta;
	1

	
	
	sąmatoje numatytos lėšos neatitinka planuojamų atlikti veiksmų sąrašo – sąmata nedetali, nereali, nepagrįsta.
	0

	6.
	Laukiamų rezultatų reikšmingumas, realumas, pagrįstumas:

	laukiami rezultatai yra reikšmingi, realūs ir pagrįsti;
	2

	
	
	laukiami rezultatai yra iš dalies reikšmingi, iš dalies realūs ir iš dalies pagrįsti;
	1

	
	
	laukiami rezultatai yra nereikšmingi, nerealūs ir nepagrįsti.
	0

	7.
	Praėjusių metų projekto vykdymo veiklos ir finansinių ataskaitų teikimas
	laiku pateiktos ataskaitos
arba 
Konkurse dalyvauja pirmą kartą
	1

	
	
	vėlavo pateikti ataskaitas
	-1

	Bendra balų suma
	


Finansavimas neskiriamas projektams, surinkusiems mažiau nei 5 balus.

2. Skiriamos lėšos
	Siūloma skirti suma (Eur)
	




	Komisijos nario išvada
(projektą remti, neremti, išlaidos, kurių siūloma nefinansuoti):

	



Projekto įvertinimas
Nuo 0 iki 14 balų

Komisijos narys	____________	__________________
(parašas)	(vardas ir pavardė)
____________
(data)
________________



Nevyriausybinių organizacijų
socialinių projektų atrankos ir
finansavimo Marijampolės
savivaldybės biudžeto lėšomis
konkurso nuostatų
6 priedas

(Prašymo tikslinti detalią projekto išlaidų sąmatą forma)

_______________________________________________________________
(paraišką teikiančios organizacijos pavadinimas)
_______________________________________________________________
(juridinio asmens kodas, buveinė, tel., el. paštas)


Marijampolės savivaldybės administracijos
Socialinių paslaugų skyriui


PRAŠYMAS
TIKSLINTI DETALIĄ PROJEKTO IŠLAIDŲ SĄMATĄ

_________________ Nr.___________
(data)
Marijampolė


	Prašau leisti tikslinti paraiškos _____________________________
							(paraiškos data ir numeris)
detalią išlaidų sąmatą.

DETALI PROJEKTO IŠLAIDŲ SĄMATA IR PRAŠOMŲ LĖŠŲ PAGRINDIMAS
	
Eil. Nr.
	
Išlaidų pavadinimas 
	
Pradinė sąmata, Eur
	
Patikslinta sąmata, Eur

	1.
	
	
	

	2. 
	
	
	

	3. 
	
	
	

	...
	
	
	

	Iš viso   
	




Priežastys, dėl kurių būtina tikslinti išlaidų sąmatą: _______________________________________________________________
_______________________________________________________________
_______________________________________________________________
_______________________________________________________________
_______________________________________________________________

Organizacijos vadovas	______________		____________________
					(parašas)		(vardas ir pavardė)

Projekto finansininkas	______________		____________________
					(parašas)		(vardas ir pavardė)


_________________

Nevyriausybinių organizacijų
socialinių projektų atrankos ir
finansavimo Marijampolės
savivaldybės biudžeto lėšomis
konkurso nuostatų
7 priedas

(Metinės įgyvendinimo ataskaitos forma)

________________________________________________________________
(dokumento sudarytojo pavadinimas)
________________________________________________________________
(juridinio asmens kodas, buveinė, tel., el. paštas)
________________________________________________________________________________
(konkurso pavadinimas)
_________________________________________________________________________________
(projekto pavadinimas, finansavimo sutarties data ir numeris)

METINĖ ĮGYVENDINIMO ATASKAITA 

20_____ m. __________________ d.

1. Projekto įgyvendinimo laikotarpis  nuo………….. iki …………….., iš viso ...... mėn.
2. Projekto įgyvendinimas, veiklos vertinimo rodikliai 

	Eil.
Nr.
	Projekto veiklos pavadinimas 
	Veiklos vertinimo rodikliai

	
	
	Projekto veiklos aprašymas
	Paslaugos (-ų) periodiškumas

	Pasiekti rezultatai (kiekybiniai ir kokybiniai)

	
	
	
	
	

	
	
	
	
	



3. Projekto finansavimo šaltiniai

	Lėšų šaltinis
	Skirtos lėšos (Eur)
	Panaudotos lėšos (Eur)

	Marijampolės savivaldybės biudžeto lėšos
	
	

	Organizacijos nuosavos lėšos (nurodykite, kur lėšos buvo panaudotos)
	
	

	Kiti šaltiniai (nurodykite finansavimo šaltinį ir kur lėšos buvo panaudotos) 
	
	


Mums labai svarbi Jūsų nuomonė, todėl prašome pasidalinti savo patirtimi įgyvendinant projektą:
1. Trumpai pristatykite kaip sekėsi įgyvendinti projektą, kokius tikslus ir uždavinius pavyko įgyvendinti?
2. Ar įgyvendinant projektą teko susidurti su iššūkiais? Nurodykite kokiais.
3. Ar turite siūlymų dėl projekto įgyvendinimo?
4. Nurodykite projekto tęstinumo poreikį.

Dėkojame už Jūsų pastebėjimus.


Organizacijos vadovas       _____________           _____________________
(parašas)		(vardas ir pavardė)


Ataskaitą parengęs asmuo ________________________________________________________
(pareigos, parašas, vardas, pavardė, tel., el. paštas)


__________________________
image1.png




